पूर्व कमांडर चैयनन्ता पीरांगॉन्ग के मुताबिक, बच्चों को निकालने के लिए उन्हें स्ट्रेचर पर लेटाया गया। बाहर आने पर गुफा के चेंबरों में तैनात डॉक्टरों ने उनके स्वास्थ्य की जांच की। ऑपरेशन के प्रमुख नारोंगसक ओसोटनकोर्न ने कहा कि खिलाड़ियों को गोता लगाना नहीं आता था। नेवी के पूर्व अफसर के डूबने से मौत के बाद खतरा उठाना आसान नहीं था। दुनिया के 13 नामी गोताखोरों ने रेस्क्यू को अंजाम तक पहुंचाया। इनमें ऑस्ट्रेलिया के रिचर्ड "हैरी' हैरिस भी शामिल थे। वे गोताखोर के साथ पेशेवर एनेस्थेटिस्ट भी हैं।